O brabant (se pronuncia "brabán") ye un tipo d'aladro que tiene os guambres mesos de forma simetrica, agafaus sobre un eixe que se puede chirar, de tal manera que quan aladrando s'arriba ta una marguin d'a uebra, nomás cal chirar-lo pa prencipiar unatro vallo nuevo en sentiu contrario y asinas no se fa preciso debantar tot l'aparello ni luego tornar-lo a fender como con os aladros convencionals, con que se consigue fer o treballo d'aladrar más fácil y rapedo.